Վիրահայոց թեմը, հետամուտ լինելով Վրաստանում հայկական մշակութային ժառանգության պահպանության և դրա հետ կապված խնդիրների վեր հանման հարցերին, հայ հավատացյալների կողմից բարձրացված մտահոգությանը, նամակով դիմել է Վրաստանի Հուշարձանների պահպանության պետական կոմիտե և ահազանգել Թբիլիսիի քաղաքապետարան, մի քանի օր առաջ Սուրբ Նշան հայկական եկեղեցու բակում փորման աշխատանքներ սկելու կապակցությամբ։ Թեմը պաշտոնական նամակով դիմել էր պատկան մարմիններին, որպեսզի վերահսկողություն իրականացվեն իրենց մասնագետների կողմից և ձեռնարկվեն համապատասխան քայլեր՝ նշելով, որ եկեղեցու տարածքում իրականացվող աշխատանքները կարող են վնասել եկեղեցու՝ առանց այն էլ ճաքած և վնասված հիմքերն ու պատերը, հնագիտական շերտը և եկեղեցու բակում գտնվող գերեզմանները։